Louis H. Bean

Louis Hyman Bean (1896-yil 15-aprel — 1994 yil 5-avgust) amerikalik iqtisodiy va siyosiy tahlilchi bo'lib, 1948-yilgi prezidentlik saylovlarida Harry S. Trumanning g'alabasini oldindan aytgan edi.

Bean o'sha paytda Rossiya imperiyasining bir qismi bo'lgan Litvada tug'ilgan.U oilasi bilan bolaligida AQSHning Nyu-Xempshir shtatidagi Lakoniyaga  ko'chib o'tgan.Boshlang'ich bilimlarni olgach, kollejni san'at bakalavri darajasi bilan tugatdi, so'ng Massachusets shtatidagi Garvard biznes maktabiga o'qishga kirdi va 1922-yilda Biznes boshqaruvi magistri darajasini oldi.1923-yilda Bean Qo'shma Shtatlar Qishloq xo'jaligi departamentining Qishloq xo'jaligi iqtisodiyoti byurosi a'zosi bo'ldi va u yerda fermer xo'jaliklarining daromadlari va narx indekslari bo'yicha ishlagan.

1930-yillarning oxirlarida Bean siyosiy tahlilga bo'gan qiziqishlarini rivojlantira boshladi va ko'plab saylovlar natijalarini oldindan aytib berdi.1948-yilgi prezidentlik saylovlarida muvaffaqiyatli prognoz qilganidan so'ng, Life jurnali uni Trumen g'alabasining "Yolg'iz payg'ambari" deb atagan.Bean ko'plab kitoblar yozgan, jumladan, "Ovoz byulletenining xatti-harakati" va "Saylovlarni qanday aniqlash kerak".U 1950-1960-yillarda saylov tahlillari va prognozlarini davom ettirdi, ularning aksariyati aniq chiqar edi. U 1994-yilda Virjiniya shtatining Arlington shahridagi uyida vafot etdi.

Hayoti
Louis Hyman Bean 1896-yil 15-aprelda Rossiya imperiyasining Litva shahridagi Yahudiylar oilasida tug'ilgan.1906-yilda Bean va uning oilasi AQSHning Nyu-Xempshir shtatidagi Lakoniya shahriga ko'chib o'tdi va yerda ota-onasi quruq meva biznesini yo'lga qo'ydi.Lakoniyadagi bir nechta maktablarda boshlang'ich ta'limni olgach, u Nyu-Yorkdagi Rochester universitetiga o'qishga kirdi.Birinchi jahon urushi paytida Bean 1918-yilda Qo'shma Shtatlar armiyasiga qo'shildi va 1919-yilgacha leytenant lavozimida xizmat qildi. Birinchi jahon urushidan bir yil oldin san'at bakalavriatini tamomladi. O'qishni tugatgandan so'ng, Bean kiyim-kechak sanoatidi yordamchisi ishchi bo'lib ishladi.Keyin u Massachusetsdagi Garvard biznes maktabiga o'qishga kirdi va 1922-yilda biznes boshqaruvi magistri darajasini oldi.Bean 1923-yilda Doroti Mey Uilga uylandi va ularning qizi Elizabet va Devid ismli o'g'il farzandlari bor edi.

Iqtisodiy tahlilchi
1923-yilda Bean Qo'shma Shtatlar Qishloq xo'jaligi departamentida yangi tashkil etilgan Qishloq xo'jaligi iqtisodiyoti byurosiga qo'shildi.Uning Qishloq xo‘jaligi departamentidagi faoliyati siyosatni shakllantirish uchun asos sifatida statistik tahlildan foydalanishga asoslangan edi.Iqtisodiy tahlilchi sifatida bo‘limning oylik narx hisobotlarini tayyorlash uchun mas’ul qo‘mitaning kotibi bo‘lib, fermer xo‘jaliklarining daromadlari va narx indekslari hisob-kitoblari bilan shug‘ullangan.Uning faoliyati davomida u ekinlar, biznes va tovar narxlari haqida ko'plab muvaffaqiyatli prognozlar qilgan.

 Manbalar